google/wiki40b huggingface dataset:
Patriot Place

Leietakere

Bass Pro Shops etablerte sin første butikk i New England i Patriot Place; det var blant de første butikkene som ble annonsert og åpnet i kjøpesenteret. Det inkluderer en animatronisk skytebane og ser ut over en liten sump som er en del av en større sump som butikken ble bygget over. Det blir avholdt flere arrangementer her.
Patriot Place har forskjellige restauranter, som CBS Scene, som serverer amerikansk mat. Rundt komplekset finnes 125 HD-TV-er som viser Patriots-kamper, samt programmer sendt på CBS. Hver av båsene i restauranten har en egen TV samt en høyttaler som kan justeres. En terrasse ser ut over stadionet, og en nattklubb er åpen på torsdager. Andre restauranter inkluderer Bar Louie, Five Guys og Red Robin.
Showaces Cinemas' første lokasjon for Cinema de Lux var i komplekset. Målet er å tilby en amerikansk restaurant med høyere standard og live musikkopptredener, kjent som Showcase Live. Kinoen har 14 skjermer, samt en bar og restaurant kalt Studio 3.
Brigham and Women's/Mass General Health Care Center er et fire etasjers helsesenter som er en del av senteret, og et samarbeidsprosjekt mellom Brigham and Women's Hospital og Massachusetts General Hospital.
Renaissance Hotels har et 4-stjerners hotell i senteret som inkluderer et Spa Epoché og restauranten Twenty8 Food & Spirits.

Patriots Hall of Fame

Patriots Hall of Fame, som åpnet i september 2008, er et museum som inkluderer New England Patriots Hall of Fame samt en oversikt over New England Patriots' historie - inkludert historiske seiere og nederlag, noen kjente spilleres uniformer (som John Hanna, Mike Haynes og Ben Coates, samt lagets Vince Lombardi-troféer. I første etasje ligger den offisielle Patriots Pro Shop, som selger diverse klær og andre gjenstander relatert til laget.
Silent Hill

Silent Hill er en serie videospill i sjangeren grøsser, utviklet av det japanske spillselskapet Konami.
I motsetning til skvettesekvenser, som Resident Evil-serien står ved, byr Silent Hill på en dypere frykt ved å korte ned på synsrekkevidden og legge til skremmende musikk og lydeffekter.
Silent Hill er også tittelen på en spillefilm basert på spillserien.
Stanisław August Poniatowski av Polen

Bakgrunn

Stanisław August ble født av den polske landadelige Stanisław Poniatowski og hans hustru prinsesse Konstancja Czartoryska. Faren var en betrodd rådgiver til den svenske konge Karl XII.

Politisk virke

I en alder av 20 år ble han i 1752 utsending til den polske riksdagen. Poniatowskis politiske karriere skjøt fart da han i 1755 ble sendt til St. Petersburg som saksisk og polsk diplomat, og ble snart den blivende keiserinne Katarina den stores elsker.

Konge

Han ble valgt til Polens konge med støtte fra Russland 7. september 1764. Den russiske innflytelsen over Polen hadde vært betydelig under store deler av 1700-tallet, og Poniatowski fungerte innledningsvis som en marionett for russiske interesser. Han klarte ikke å forhindre Polens første deling i 1772 mellom Preussen, Østerrike og Russland. Han forsøkte senere å gjennomføre reformer som skulle styrke Polen i forhold til  nabostatene. Den 3. mai 1791 vedtok han en konstitusjon for det polsk-litauiske samveldet, som avskaffet valgkongedømmet, liberum veto og livegenskapet. Russland lyktes imidlertid å hindre at konstitusjonen trådte i kraft, og kongen ble tvunget til å akseptere Polens andre deling i 1793.
Et opprør mot det russiske styret ledet av Tadeusz Kościuszko 1794 mislyktes, og førte til at Polen ble delt for tredje gang og forsvant fra det europeiske kart som selvstendig stat i over 100 år. Poniatowski ble tvunget til å frasi seg kronen den 25. november 1795. Han bodde deretter i St. Petersburg frem til sin død i 1798, på en pensjon som ble betalt av Katarina den store.
Poniatowski har fremfor alt fått en plass i historien som Polens siste konge, men han gjorde også en betydelig innsats for den polske kunsten, kulturen og det polske utdanningsvesenet. Han oppførte blant annet Łazienki-komplekset i Warszawa, og opprettet verdens første utdanningsdepartement – Komisja Edukacji Narodowej.
Eskimo (film)

Trivia

Hadde det ikke vært for at også Danmark var involvert i produksjonen, ville Eskimo blitt regnet å være den første norske lydfilmen. Språket i filmen er norsk.
Hasselfors

Hasselfors er et tettsted i Laxå kommune i Örebro län i landskapet Närke i Sverige. I 2010 hadde tettstedet 428 innbyggere.
Hasselfors ligger mellom de to innsjøene Toften, der man før fløtet tømmer, og Teen, som har fine badeplasser. I Hasselfors finnes et naturreservat og en nesten 400-årig brukshistorie. Hasselfors Bruks AB drev jernbearbeiding, torvbrytning og skogbruk fram til 1996, da bruket ble avviklet og solgt. Fra 1996 er det Sveaskog som driver skogbruket. I Hasselfors bruksmuseum finnes historien bevart.
I 2014 ble det bestemt at stedets barneskole, Hasselfors skola, skulle flyttes til Laxå.

Næringsvirksomhet

Hasselfors Sågverk drives av Setra Group AB. Trevirket som foredles ved sagverket er gran. På 2010-tallet har foretaket investert stadig større beløp i sagverket.
Hasselfors Värdshus gikk konkurs på nyåret 2015, og det var høsten 2015 planer om å opprette såkalte HVB-boliger (HVB: «hem för vård eller boende») i anlegget.
Tradinghouse Creek kraftverk

Tradinghouse Creek kraftverk er et varmekraftverk i McLennan County i Texas i det sørlige USA. Anlegget har en installert produksjonskapasitet på 779 MW, fordelt på 1 blokk, mens én eldre blokk er nedlagt. Operatør er energiselskapet TXU. Utstyret er vesentlig levert av General Electric.
Kraftverket ble utbygd omkring årene 1968–1972. Brenselkilden er naturgass og fyringsolje.
Kjell Colding

Yrkeskarriere

Kjell Colding var utdannet jurist og tok UDs  aspiranteksamen i 1958. Han tjenestegjorde dernest ved ambassadene i Helsingfors og Ottawa. Tilbake i Utenriksdepartementet arbeidet han i den følgende tid i sekretariatene til utenriksministrene Halvard Lange og John Lyng. I 1968 ble han byråsjef, og i perioden 13. juni 1970 til 16. mars 1971 statssekretær i Utenriksdepartementet.
Etter en periode som ambassaderåd i Stockholm kom han i 1974 tilbake til Utenriksdepartementet som underdirektør, senere som inspektør for utenrikstjenesten, og sist som ekspedisjonssjef, før han fra 14. oktober 1981 til 7. juni 1983 tjenestegjorde som statssekretær ved Utenriksministerens kontor, og fra 8. juni 1983 til 3. desember 1984 som statssekretær ved Statsministerens kontor.
I 1984 ble Kjell Colding ambassadør i Helsingfors, dernest ekspedisjonssjef og spesialråd i Utenriksdepartementet. I perioden 1992 til 1996 var han utenriksråd. Han avsluttet sin karriere som ambassadør i London. Under tiden i London var han også en sentral aktør i forhandlingene for å få fornyet leiekontrakten for den staslige bygningen som Den norske ambassade i London har holdt til i. Ved Coldings kløkt, autoritet og pragmatiske evner lyktes det også å ro det hele i havn. Han yndet selv å fortelle om den spenning forhandlingene ble fulgt med fra Slottet. Da kontrakten etter mye slit forelå i undertegnet stand telegraferte Colding til HMK Harald V den korte beskjed; «Alt i orden. Nå går jeg hjem og tar meg en dram.» Straks mottok han telegrafisk svar fra Kongen: «Det gjør jeg også.»

Årene som pensjonist

Etter at han ble pensjonist hadde Kjell Colding vanskelig for å roe ned jetsettlivet og selskapelighetene som hadde utgjort så mye av hans liv som diplomat. Sin store faglige og sosiale kapasitet delte han med stor entusiasme mellom fortsatt realpolitisk arbeid og ulike formannsverv, og nøt fremdeles stor respekt for alt han foretok seg. Han ble på det teoretiske plan blant annet sterkt engasjert i den multilaterale ESDP-prosessen i EU, og den multilaterale prosessen i NATO vedrørende europeisk sikkerhets- og forsvarspolitikk, og spesielt de utfordringene og mulighetene som forholdet til ESDP stilte Norge som nasjon. På den ene side som medlem av NATO, og på den andre kun som assosiert til EU-parlamentet. På det mer sosiale plan ble han valgt til leder for Utenriksdepartementets pensjonistforening og for Norsk-britisk vennskapsforening, hvor han sørget for ekskursjoner og hyggelige, lærerike programinnslag.

Æresbevisninger

Colding var kommandør med stjerne av Den Kongelige Norske St. Olavs Orden.
Polynom

Polynomfunksjoner

En polynomfunksjon er en funksjon som evaluerer verdien av et polynom.  Begrepene polynom og polynomfunksjon blir ofte brukt om hverandre, men i abstrakt algebra er forskjellen mellom disse begrepene viktig.
Polynomfunksjoner har mange attraktive matematiske egenskaper, de er blant annet kontinuerlige og  glatte.  Polynom er både deriverbare og integrerbare, og resultatet av disse operasjonene er også polynom.

Polynomligninger

En ligning der et polynom er satt lik null kalles en polynomligning.  Andregradsligningen er et velkjent eksempel.

Løsning av polynomligninger

Løsning av andregradsligninger har vært studert siden babylonertiden, 1600 år f.Kr. Den generelle forma for løsningen av andregradsligningen ved den såkalte ABC-formelen er velkjent. Også løsning av tredjegradsligninger og fjerdegradsligninger kan uttrykkes på sluttet form ved hjelp av aritmetiske operasjoner og rotutdraginger. Cardanos metode gir løsningen av den generelle tredjegradsligningen, mens Ferraris metode kan brukes for fjerdegradsligninger.
I 1824 viste Niels Henrik Abel at dette ikke er mulig for løsningen av den generelle polynomligningen av grad større eller lik fem, og dette resultatet er kjent som Abel-Ruffini-teoremet.
Merk at fundamentalteoremet viser at også femtegradsligninger alltid har løsninger, – en kan bare ikke alltid uttrykke disse på sluttet form.
I Galois-teori studerer en relasjoner mellom røttene i polynomligninger.

Splinefunksjoner

Splinefunksjoner er konstruert ved å sette sammen polynom definert på delintervaller, og disse funksjonene er svært anvendelige til funksjonstilnærminger.

Generaliseringer

Polynom kan genraliseres ved å erstatte et argument  med en mer kompliserte funksjon eller en annen datatype.
Epicasta (slekt)

Utseende

Nokså store (gjerne 20-25 millimeter), slanke trebukker med antenner som er omtrent dobbelt så lange som kroppen. På farge er de grå- eller brunaktige. Dekkvingene har rettvinklede "skuldre" og er jevnt avsmalnende bakover.

Utbredelse

Epicasta lever på Borneo og Java.
Morgan Energy gasskraftverk

Morgan Energy gasskraftverk er et gasskraftverk i Decatur i delstaten Alabama i USA. Det har en installert produksjonskapasitet på 850 MW, fordelt på 2 turbiner. Dette er et delstatens åttende største kraftverk målt etter effekt. Anlegget ble påbegynt omkring 1998 og stod ferdig i 2003. Brenselkilden er naturgass. Operatør er energiselskapet Calpine Corp.
Julodimorpha

Utseende

Store (ca. 40 millimeter), rødbrune eller gulbrune praktbiller. Hodet er svart. Pronotum er ofte noe mørkere brunt, og kan ha noen små, svarte flekker foran. Oversiden er tett og kraftig punktert. Undersiden er mønstret i gulbrunt og svart. Beina er grønnlig eller blålig metalliske.

Levevis

Larvene utvikler seg i røtter og stammer av eukalyptus. De voksne billene kan finnes på blomster av akasier. Denne slekten lever i halv-tørre områder.
Slekten er ellers kjent for at hannene har blitt observert mens de forsøkte å parre seg med tomme, brune ølflasker, som med sin skinnende, brune farge etter alt å dømme har vært en superstimulus, det vil si har gitt de samme sanseinntrykkene som en hunn, men i enda større grad.

Utbredelse

Slekten er utbredt i Australia.
Aksje-NM 2016

Aksje-NM 2016, eller Norgesmesterskapet i aksjer 2016, er en konkurranse arrangert av nettavisen E24.no. Konkurransen startet mandag 25. januar og ender fredag 4. mars 2016.
Dette er det syvende året på rad konkurransen har blitt arrangert. Aksje-NM 2016 går ut på å få høyest avkastning på sin fiktive portefølje ved å investere 100000 fiktive norske kroner i reelle aksjer ved den norske børsen. Deltagerne i mesterskapet, som må være 18 år eller over for å delta, kan handle norske aksjer, egenkapitalbevis og EFT-er. 
Handelen av aksjer foregår 15 minutter etter reell tid. Vinnere som topper listene med mest avkastning kåres hver uke, samt en total vinner etter at de 6 ukene konkurransen varer er over. Deltagelse i norgesmesterskapet i aksjer er gratis og når du handler aksjer vil ikke en kurtasje bli regnet med. For å kunne delta i mesterskapet krever siden at du registrerer deg via SPiD. Det har seg også slik at mennesker som innehar insiderinformasjon om relevant norske aksjer er utestengt fra å selge og kjøpe disse aksjene. På denne måten får de ikke brukt sin unike posisjon og kunnskap til å få en urettferdig fordel i konkurransen. Arrangørene av mesterskapet forbeholder seg retten til umiddelbart og uten advarsel å utestenge hvilken som helst bruker fra konkurransen. Salg, kjøp eller bruk av tredjeparts tjenester som har en innflytelse på porteføljen kan føre til en umiddelbar utestengelse. 
Brukerne kan kun handle aksjer i børsens åpningstider. Ved kjøp av aksjer må brukeren sørge for å ha tilstrekkelig dekning på sin aksjekonto, og bruker må inneha aksjene han skal selge. En bruker av tjenesten vil kun ha mulighet til å ha 25% av porteføljens totale verdi i ett enkelt papir. Avkastningen som skal inn på konto oppdateres før børsåpningen den dagen utbytte inntreffer, og renter beregnes ikke i konkurransen. Den deltageren som har hatt størst avkastning og verdiøkning i sin portefølje fra konkurransestart den 25. januar frem til siste oppdatering av børsen den 4. mars blir kåret som vinner av hovedkonkurransen. Å registrere seg på Aksje-NM er personlig, som vil si at kun eieren av den vinnende kontoen vil ha mulighet til å motta premien. Om en gevinstskatt skulle være aktuell, må vinneren selv betale denne. Arrangørene har retten til å trekke tilbake eller hente allerede tildelte premier om juks eller manipulasjon skal ha oppstått.
Elverum og Omegn Boligbyggelag

Elverum og omegn Boligbyggelag ble startet 6. september 1940 etter at store deler av Elverum sentrum ble ødelagt etter tysk bombing ved starten av andre verdenskrig. Laget er landets nest eldste og bare Oslo Bolig- og Sparelag er eldre. Laget opererer i Elverum, Åmot, Trysil og Våler kommuner i Hedmark.
Boligbyggelaget har ca. 3 300 medlemmer og forvalter 1 900 boliger i 68 borettslag, sameier og andre selskap.
Elverum og omegn Boligbyggelag er en del av Norske Boligbyggelags Landsforbund (NBBL).
Oyggjarnar

Oyggjarnar («Øyene») var et tidsskrift for kvinner på Færøyene. Innholdet var dog hovedsakelig kjønnsnøytralt, men la vekt på kvinners rettigheter, arbeid og utdannelse. Utgivelsen ble finansiert ved at 250 færøyske kvinner tegnet et treårs abonnement for 9 kroner. Dette utgjorde ca. 3 % av den kvinnelige befolkningen på Færøyene. Oyggjarnar ble skrevet på færøysk, og ble utgitt med Helena Patursson som redaktør fra 1905 til 1908. Det var faktisk det eneste tidsskriftet som utkom noenlunde regelmessig på øyene i disse årene. I 1907 krevde bladet og dets redaktør kvinnelig stemmerett, hvilket ble innført i 1915.
Fylkesvei 3500

Fylkesvei 3500 går mellom Tveite og Smalsund i Arendal kommune. Veien er 3,2 km lang.
Frem til 2019 hadde veien betegnelsen Fylkesvei 125.
Fladbåd

Skutehandelen

I flere århundrer hadde det vært en stor handelsvirksomhet kalt Danmarksfarten med lange tradisjoner mellom byer, steder og folk på begge sider av Skagerrak, med fast etablerte forbindelser opprettholdt av sjøfolk og bondefolk med lokal tilhørighet i en omfattende småskipsfart. Den er meget passende kalt skudefart av danskene som importerte tømmer og skurlast i bytte mot korn, kjøtt og andre landbruksprodusenter, et nokså spesielt samkvem hadde blitt til mellom de norske og danske handelsplassene og byene skilt av havet. Den er nesten gått i glemmeboken fordi både gevinst og kapitalinnsats var relativt beskjeden, det hadde vært mellom folk av ringe kår og mindre betydning. På 1800-tallet kom en storhetstid innen skutehandelen, spesielt etter at Limfjorden ble åpnet mot vest i 1825.
Den tidligste trafikken konsentrerte seg om den nordvestlige delen av landet, de to lenene Vendsyssel og Thy som lå greiest til fra Sørlandet. Denne kyststrekningen ble med en fellesbetegnelse kalt for Nordstrand av nordmennene som fant mange landingsplasser, men få virkelige naturlige havner. Noen av de viktigste var Løkken i Vendsyssel. I begynnelsen benyttet de norske skutehandlerne spesialbygde småskip kalt sandskuter som var bygget for å seile opp på den flate sandstranden. De driver opp og ble stående oppreist etter vannet hadde trukket seg tilbake eller var trukket opp av danskene.
Men sandskutene har hatt liten kapasitet fordi det var viktig å begrense størrelsen på opptil 35-40 fot i lengde. Mot slutten av 1800-tallet ble sandskutene til dels erstattet av de alminnelige jaktene, galeaser og slupper som måtte ankre på den åpne kysten fordi de stakk for dypt og ikke hadde flat bunn. Lokalbefolkningen på de mange landingsplassene som også er faste handelsplasser, hadde vært nødt til å organisere et bjærgelag med en stor robåt som dro ut på sjøen for å berge de grunnstøttende fartøyene. Det var vanlig å lette den grunnstøttende skuten og deretter varpe den fri fra revet. Bjærgelaget fikk en ny oppgave i deres arbeidet med å fungere som et bindeledd mellom skutene og handelsplassen.
Stiboges

Utseende

Små til middelsstore (vingespenn 30-35 millimeter), svarte og hvite sommerfugler. Vingenes ytterkanter er bølgete. Vingenes overside er hvit i midten, med bredt svarte kanter. Det er noen små, hvite flekker ved spissen av forvingen.

Utbredelse

Slekten er utbredt i Sørøst-Asia.
Sverre Østhagen

Biografi

Sverre Georg Østhagen var sønn av stasjonsmester Gunnar Østhagen og Louise Rudberg. Fra 1937 var han ansatt i som journalist i Idrettsbladet i Oslo. Fra 1941 til 1943 redigerte han den illegale hjemmefrontsavisen Den annen front. Han ble deretter tilknyttet den norske legasjons militære etterretningskontor i Stockholm de siste krigsårene fra 1943 til 1945. Han mottok Deltakermedaljen for sin innsats.
Etter krigen ble han journalist i Hamar Arbeiderblad, og ble politisk redaksjonssekretær fra 1972. I årene 1979 til 1983 var han redaksjonssekretær i kulturtidsskriftet til Arbeidernes Opplysningsforbund, Fakkelen.
Østhagen var en aktiv politiker for Arbeiderpartiet og satt i Elverum kommunestyre fra 1945 til 1947, hvorpå han ble varaordfører fra 1947 til 1951. Han satt deretter i Elverum formannskap fra 1951-1956. I perioden 1954–1957 var han møtende representant til Stortinget.
Han var medlem av fylkestinget i Hedmark fra 1975 til 1979, og holdt en rekke offentlige verv.
Bokskorpion

Utseende

Bokskorpion blir 3–4 mm lange, og bakkroppen er bred og rund med en brunlig farge. På forkroppens sider er det noen små knøler. Den tilhører edderkoppdyrene og har åtte bein, og et par pedipalper, disse er særlig markerte. Det andre og tredje siste leddet på pedipalpene er tydelig avlange og er formet som en klo. Den kan minne om en liten skorpion på utseendet, men til forskjell fra skorpioner, har bokskorpioner ingen giftklo på bakkroppen.

Levevis

Bokskorpionen er aktiv når det er mørkt, og holder seg vanligvis skjult i dagslys. Den er ufarlig for mennesker, og lever som predator (rovdyr) på andre småkryp, som blant annet støvlus, spretthaler og midd. Den kan krype baklengs og sidelengs. Den finnes i gamle fuglereder, bikuber, under løs bark, i uthus og andre steder der det finnes småkryp. Mest vanlig er den å finne i hus, gjerne blant gamle bøker.

Utbredelse

Den finnes i hele Norge, men særlig er den rapportert fra de større byene. Den er sjelden i hus som blir omhyggelig vasket, dersom den finnes innendørs i bolighus, er det et tegn på en mulig fuktskade i huset. Den er spredt til alle verdensdeler.
Lokaltog

Lokaltog i Norge

I Norge opereres lokaltog av Vy rundt byene Oslo, Bergen, Trondheim, Stavanger og Bodø. Togene opererer på samme infrastruktur som regiontog og fjerntog, men har et tettere stoppmønster og benytter da en del stasjoner og holdeplasser som de andre togene kun kjører forbi. Noen steder hvor øvrige tog kjører på nye rette linjer med få stasjoner, benytter noen av lokaltogene den gamle svingete linjen med mange stoppesteder.
Vys lokaltognett i Oslo-området dekker flere kilometer bane (553) og har flere stasjoner (108) enn noen annet tilsvarende lokaltogsystem i Norden.
Lisa Dahlkvist

Øvrig

Hun er datter av fotballsspilleren Sven «Dala» Dahlkvist .
Lyngflatvikler

Utseende

En middelsstor (vingespenn 15-20 millimeter), mer eller mindre brunspraglete vikler, forvingen har ofte gråhvite flekker i den fremre delen. Fargen er ganske variabel. Forvingene er noe utvidete mot spissen og avrundede.

Levevis

Arten kan leve på mange ulike busker og trær og er noen steder et alvorlig skadedyr på frukttrær. Den kan ha flere generasjoner hver sommer i varmt klima. I Norden lever den på blokkebær og blåbær og har ingen økonomisk betydning, da den også er temmelig sjelden. Larven spinner sammen et blad ved hjelp av silke og lever inne i dette hylsteret.

Utbredelse

Den er utbredt i Europa, unntatt lengst i sør, og i det nordlige Asia. I Norge er den funnet på det sørlige Østlandet og i indre deler av Hordaland.
Merry November

Merry November er en norsk countrygruppe, fra Risør, Aust-Agder. Gruppen ble startet av Charlotte Ronja E. Knudsen og Andreas Knudsen i 2001.
Rælingen skolekorps

Rælingen skolekorps ble stiftet 14.11.1987 etter en sammenslåing av Fjerdingby skolekorps (stiftet 1930) og Rud skolekorps (stiftet 1966). I 2003 ble også Løvenstad skolekorps fusjonert inn i Rælingen skolekorps. Korpset holder til i Rælingen kommune i Akershus og øver på Marikollen ungdomsskole.
Korpset rekrutterer fra de seks barneskolene i Rælingen kommune: Blystadlia skole, Fjerdingby skole, Løvenstad skole, Nordby skole, Rud skole og Smestad skole, men har også medlemmer på ungdomsskolene Marikollen og Sandbekken.
Fra 1995 startet korpset å ha årlige showkonserter i november måned.
Siden 2003 har korpset årlig deltatt i Akershus- og distriksmesterskap for skolekorps i Lørenskog, og fra 2008 har korpset årlig deltatt i norgesmesterskap for skolekorps. Korpset har deltatt i både 3. 2. og 1. divisjon, og beste resultat er 2.-plass i 1. divisjon i Akershusmesterskapet i 2013.
Korpset har lange tradisjoner for sosiale aktiviteter og den årlige Trysil-turen ble innstiftet allerede i 1991.
Carl Forssell (ingeniør)

Karriere

Forssell avla studenteksamen i 1900 og ble uteksaminert fra Kungliga Tekniska högskolans avdeling for byggeteknikk i 1904. Han ble i 1905 lærer i bygningsstatikk ved Tekniska högskolan. Fra 1906-1908 var han ansatt ved AB Vattenbyggnadsbyrån og var i tillegg i 1906-1907 assistent ved Tekniska högskolan i vannbyggingsteknikk. Han arbeidet som praktiserende ingeniør ved Gullspång vannkraftanlegg i  1907-1908 og i Väg- och vattenbyggnadsstyrelsen i 1908. I 1909 dannet han, sammen med J.G. Richert og Sven Lübeck, AB Betongkonstruktionsbyrån, hvor han ble teknisk leder. I årene 1913-1947 var han professor i bygningsstatikk ved Tekniska högskolan, hvor han var en forkjemper for reformer i undervisningen. 
Forssell ble i 1910 løytnant og i 1918 kaptein i Väg- och vattenbyggnadskåren. I årene 1921-1923 tilhørte han Stockholms stadsfullmäktige, ble medlem av Ingenjörsvetenskapsakademien i 1919 og formann i Svenska betongföreningen i 1921. I årene 1930-1937 var han representant for partiet Högern i riksdagens første kammer.
Xyloryctes corniger

Utseende

En middelsstor (22-31 millimeter), kraftig, blankt mørkbrun hornbille. Kroppsformen er ganske bred. Hannen har et krumt, tynt horn på hodet, pronotum har ikke noe horn men et valke-lignende framspring. Hunnen mangler hornet og pronotum er rundet. Undersiden er kledt med stive, rødoransje hår.

Levevis

Larvene lever i jorda der de spiser av røttene på ulike trær. Den lever i furu- og furu-eikeskog opptil 2500 meter over havet.

Utbredelse

Arten lever i Mexico og Guatemala.
Juanita Adlington

Idrettskarriere

Adlington kom på 14.-plass individuelt i De internasjonale øylekene 2017. Jersey fikk bronse i lagkonkurransen dette året.